CELEX: 51995PC0034(27)
Language: da
Date: 1995-02-17
Title: Forslag til RÅDETS FORORDNING (EF) Nr. af om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer

Avis juridique important

|

51995PC0034(27)

Forslag til RÅDETS FORORDNING (EF) Nr. af om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer  /* KOM/95/34ENDEL */  

EF-Tidende nr. C 099 af 21/04/1995 s. 0043

Forslag til RÅDETS FORORDNING (EF) Nr. . . .af . . .om ændring af forordning (EØF) nr. 2392/86 om udarbejdelse af en fællesskabsfortegnelse over vindyrkningsarealer (95/C 99/27)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2392/86 af 24. juni 1986 om udarbejdelse af en fællesskabsfortegnelse over vindyrkningsarealer (), senest ændret ved akten vedrørende Østrigs, Finlands og Sveriges tiltrædelse, særlig artikel 4,under henvisning til forslag fra Kommissionen, ogud fra følgende betragtninger:Udviklingen på vinmarkedet har vist, at udarbejdelsen af en fællesskabsfortegnelse over vindyrkningsarealer er et nødvendigt instrument til at sikre, at markedsordningen kan virke bedst muligt, og navnlig at der kan føres kontrol med de med vin tilplantede arealer;en række medlemsstater har haft tekniske vanskeligheder, som har forsinket opfyldelsen af deres forpligtelse til at indføre dette instrument inden for den frist, der er fastsat i forordning Ø(EØF) nr. 2392/86;for at tage hensyn til disse vanskeligheder bør den i artikel 4, stk. 1, fastsatte frist forlænges;ifølge akten vedrørende Østrigs, Finlands og Sveriges tiltrædelse skal Østrig udarbejde en fortegnelse over vindyrkningsarealer senest den 1. december 1996; det vil være hensigtsmæssigt at bringe alle fristerne for udarbejdelse af fortegnelser over vindyrkningsarealer på linje med den frist, der er fastsat i nævnte tiltrædelsesakt;de i denne forordning fastsatte foranstaltninger bør være tilstrækkeligt fleksible til, at de kan tilpasses i takt med udviklingen vedrørende den fælles markedsordning for vin; under hensyntagen til de igangværende drøftelser i Rådet vedrørende en reform af denne markedsordning bør det overlades til Kommissionen at påse, at der ikke træffes foranstaltninger, som risikerer hurtigt at blive forældede;under alle omstændigheder bør udarbejdelsen af en fortegnelse over vindyrkningsarealer påbegyndes med udarbejdelsen af en grafisk base -UDSTEDT FØLGENDE FORORDNING:Artikel 1 I forordning (EØF) nr. 2392/86 foretages følgende ændringer:1)  Artikel 4, stk. 1, affattes således: »1. Fortegnelsen udarbejdes i sin helhed senest den 31. december 1996.«2)  I artikel 4 indsættes som stk. 4: »4. De medlemsstater, der på tidspunktet for denne forordnings ikrafttrædelse endnu ikke har udarbejdet en fortegnelse over vindyrkningsarealer eller kun delvis har udarbejdet sådan, udarbejder inden den 31. december 1995 en grafisk referencebase, der dækker hele det område, inden for hvilket der dyrkes vin. Medlemsstaterne tilstiller senest tre måneder efter denne forordnings ikrafttrædelse Kommissionen programmet for udarbejdelsen af deres fortegnelse over vindyrkningsarealer og i givet fald en oversigt over det allerede udførte arbejde. Kommissionen gennemgår dette program og godkender de foranstaltninger, der imødekommer de behov, der forventes i forbindelse med ændringen af den fælles markedsordning for vin.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den. . .På Rådets vegne. . .() EFT nr. L 208 af 31. 7. 1986, s. 1.